আবু (দেবতা)
সুমেরীয় ধর্মে আবু ছিলেন উদ্ভিদের এক অপ্রধান দেবতা। এনকির রোগ সারাতে যে আট দেবতা জন্মগ্রহণ করেছিলেন, ইনি তাঁদেরই অন্যতম। "আবু" শব্দটির অর্থ "গাছগাছড়ার পিতা"। স্টিফেন ল্যাংডনের মতে, আবু সম্ভবত তাম্মুজের আদি নাম। তাঁর এই ধারণার ভিত্তি হল দু’টি তথ্য। প্রথমত, আবুকে ইনান্নার স্বামী হিসাবে উল্লেখ করা হয়েছে এবং দ্বিতীয়ত, উরের তৃতীয় রাজবংশের রাজত্বকালের পরবর্তীকালে রচিত গ্রন্থে আবুর নাম পাওয়া যায় না।